
Vă înaintăm, alăturat, Raportul asupra propunerii legislative privind valorificarea declaraţiilor politice, trimisă Comisiei noastre pentru dezbatere în fond, cu adresa nr.Pl.- x. 572  din 10 septembrie 2007.



PRESEDINTE,




SECRETAR,


        RELU FENECHIU


        SERES DENES

	  Parlamentul României   

 Camera Deputaţilor


Comisia pentru administraţie publică,
          17 octombrie 2007
amenajarea teritoriului şi echilibru 
          Nr. 26/1867




ecologic 

RAPORT 

asupra propunerii legislative privind valorificarea declaraţiilor politice


1. Cu adresa nr.Pl.-x 572 din 10 septembrie 2007, Comisia pentru administraţie publică, amenajarea teritoriului şi echilibru ecologic a fost sesizată în vederea dezbaterii şi avizării în fond, cu propunerea legislativă privind valorificarea declaraţiilor politice.


La întocmirea Raportului s-au avut în vedere: 

· avizul negativ al Consiliului Legislativ nr.547 din 27.04.2007;
· avizul favorabil al Comisiei juridice, de disciplină şi imunităţi nr.Pl.x-572 din  4.10.2007 ;
· punctul de vedere al Guvernului nr.1150 din 17.05.2007.
Guvernul nu susţine adoptarea acestei intervenţii legislative.


Propunerea legislativă a fost dezbătută şi analizată în fond, în procedură obişnuită, în şedinţa din 16 octombrie 2007. 



Propunerea legislativă are ca obiect de reglementare stabilirea unei obligaţii pentru Guvern şi pentru toate instituţiile de stat de a analiza aspectele semnalate în declaraţiile politice formulate în Parlament care fac referiri la activitatea Executivului şi să dispună, în termen de maximum 30 de zile, asupra modului de rezolvare a acestora, iar la sfârşitul fiecărei sesiuni parlamentare, Primul ministru să aibă obligaţia de a informa Parlamentul, în şedinţă comună a celor două Camere, asupra modului de rezolvare a solicitărilor parlamentarilor şi asupra măsurilor dispuse.



Comisia pentru administraţie publică, amenajarea teritoriului şi echilibru ecologic, propune Plenului Camerei Deputaţilor respingerea  propunerii legislative motivat de faptul că, iniţiativa legislativă nu este conformă cu principiile şi mecanismele constituţionale care stau la baza numirii, rolului şi exercitării autorităţii executive şi a raporturilor acesteia cu Parlamentul. Declaraţiile politice ale parlamentarilor, care provin din întreg spectrul politic, făcute în nume propriu sau al grupului parlamentar, nu pot obliga în nici un fel Guvernul. De altfel, nici declaraţiile politice şi nici obligarea Guvernului  de a raporta periodic modul de rezolvare a solicitărilor parlamentarilor exprimate în declaraţii politice nu fac parte din pârghiile constituţionale de control asupra executivului. Practic, o asemenea sarcină, ar deturna rolul esenţial Guvernului, astfel cum este stabilit în art.102 alin.(1) din Constituţia României, republicată, de asigura, potrivit programului său de guvernare acceptat de Parlament, realizarea politicii interne şi externe a ţării şi de a exercita conducerea generală a administraţiei publice.

  

2. Propunerea legislativă face parte din categoria legilor ordinare. 


3. La lucrările Comisiei au fost prezenţi un număr de 24 de deputaţi, din totalul de 29 membrii ai Comisiei.


4. Senatul a respins propunerea legislativă în şedinţa din 6 septembrie 2007.
 



Raportul Comisiei a fost adoptat cu  unanimitate de voturi.



5. Potrivit art.75 din Constituţia României, republicată, şi a art.92 din Regulamentul Camerei Deputaţilor, propunerea legislativă este de competenţa decizională a Camerei Deputaţilor.



În urma dezbaterii, Comisia propune respingerea propunerii legislative.



   PREŞEDINTE, 



  SECRETAR, 



RELU FENECHIU


SERES DENES
Consilier: Sofia Chelaru

